NaiveNeuron/SloPal huggingface dataset:
P. Hrušovský, predseda NR SR: (2004-12-10):
Teraz prosím člena výboru pre financie, rozpočet a menu pána poslanca Horáka, aby informoval Národnú radu o výsledku prerokúvania návrhu vlády na vymenovanie guvernéra Národnej banky Slovenska vo výbore. Nech sa páči. V. Horák, poslanec: Vážený pán predseda, vážený pán podpredseda vlády, vážené kolegyne, kolegovia, dovoľte mi, aby som v zmysle zákona Národnej rady č. 350/1996 Z. z. o rokovacom poriadku Národnej rady v znení neskorších predpisov vystúpil k návrhu vlády Slovenskej republiky na vymenovanie guvernéra Národnej banky Slovenska Ing. Ivana Šramka (tlač 980) ako spravodajca Výboru Národnej rady Slovenskej republiky pre financie, rozpočet a menu. Predmetný návrh bol doručený poslancom Národnej rady Slovenskej republiky. Vláda Slovenskej republiky v súlade s § 7 ods. 2 zákona č. 566/1992 Zb. o Národnej banke Slovenska v znení neskorších predpisov predložila návrh na vymenovanie prezidentom Slovenskej republiky guvernéra Národnej banky Slovenska a zároveň požiadala prerokovať tento návrh na schôdzi Národnej rady Slovenskej republiky. Predseda Národnej rady Slovenskej republiky posúdil uvedený návrh podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Svojím rozhodnutím č. 983 z 8. decembra 2004 pridelil tento návrh vlády Výboru Národnej rady Slovenskej republiky pre financie, rozpočet a menu na prerokovanie s termínom ihneď. Výbor Národnej rady Slovenskej republiky pre financie, rozpočet a menu prerokoval návrh vlády Slovenskej republiky na vymenovanie guvernéra Národnej banky Slovenska Ing. Ivana Šramka a prijal uznesenie č. 538 z 10. decembra 2004, v ktorom súhlasí s návrhom vlády Slovenskej republiky na vymenovanie guvernéra Národnej banky Slovenska Ing. Ivana Šramka, a odporučil Národnej rady Slovenskej republiky návrh vlády Slovenskej republiky na vymenovanie guvernéra Národnej banky Slovenska Ing. Ivana Šramka schváliť. Návrh uznesenia Národnej rady Slovenskej republiky máte v predloženom materiáli pod tlačou 980. Pán predseda, môžete otvoriť rozpravu. Skončil som.
Záborská, Anna, poslankyňa NR SR (2023-02-03):
Ďakujem veľmi pekne, pán predseda. Ja sa dotknem trochu tej dimenzie rodinnej a čiastočne aj tej ideologickej. Od jedného človeka, ktorý je mojím veľmi dobrým priateľom, ktorý nemá nič spoločné s náboženstvom agnostík, vyrastal v sekulárnej rodine, mi hovoril, že celá rodina sa tešila na nedeľu, pretože oni nešli do školy, mama nešla, bola učiteľka, otec nešiel do roboty a oni sa tešili, že tá rodina bude spolu, že pôjdu na výlet, že pôjdu na šport, že budú v nedeľu sedieť spolu pri obede. Čiže nerobme nejaké skratové uzávery o tom, že všetko, všetko je len o tom, či tam bude trh a budú tam peniaze. Ďakujem pekne.
Grendel, Gábor, podpredseda NR SR (2021-11-11):
O ktorom, lebo teda je ich hodne.
S. Becík, minister pôdohospodárstva SR: (2009-04-15):
Návrh zákona upravuje zisťovanie výskytu, množstva, režimu a kvality podzemných vôd, hodnotenie stavu podzemných vôd, opatrenia na zabránenie alebo obmedzenie vstupu znečisťujúcich látok do podzemných vôd v oblasti povodí, spresnenie environmentálnych cieľov, úhradu nákladov za vodohospodárske služby, program opatrení a doplnenie chýbajúcich pojmov a ich definícií. V podnikateľskom prostredí návrh zákona podporuje zodpovednejší prístup k ochrane vôd, čo bude mať pozitívny vplyv na rozvoj nových podnikateľských aktivít týkajúcich sa napríklad rozvoja služieb v oblasti cestovného ruchu. Uvedené je potrebné zdôrazniť, pretože ak budeme chcieť hospodárne využívať vodu na rôzne účely, musíme ju aj dostatočne chrániť. Pri nedostatočnej ochrane vôd bude potrebné vynaložiť nemalé finančné prostriedky na zabezpečenie technologických postupov na jej úpravu, hlavne na pitné, výrobné a rekreačné účely. V tejto súvislosti považujem za potrebné zdôrazniť, že ministerstvo životného prostredia veľmi ústretovo reagovalo aj na dodatočne vznesené pripomienky priemyselných zväzov. Akceptovateľné návrhy na úpravu konkrétnych ustanovení boli po vzájomnej dohode do návrhu novely zapracované. Ďakujem pekne.
Šeliga, Juraj, podpredseda NR SR (2020-07-23):
Pani poslankyňa Záborská, nech sa páči.
Bugár, Béla, podpredseda NR SR (2018-12-06):
Páni poslanci a panie poslankyne!
Laurenčík, Milan, podpredseda NR SR (2021-05-28):
Faktická poznámka od pána poslanca Martina Beluského, nech sa páči.
Grendel, Gábor, podpredseda NR SR (2020-07-23):
Páni poslanci, poprosím vás, nechajte pána vystupujúceho.
J. Senko, poslanec: (2006-08-02):
Rád by som takisto upozornil na niektoré veci, a síce, aby zbytočne nerozdúchavali národnostné vášne. Je to veľmi zlá cesta, ktorá možno vedie k nie dobrej spolupráci s ostatnými politickými stranami. Ale je to cesta jasná opozície, opozície v tom smere, že vidí cestu na to, ako možno zoslabovať pozíciu tejto vládnej koalície. Ďakujem.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-03-30):
Vážený pán podpredseda Národnej rady, vážené pani poslankyne, páni poslanci, dovoľte mi z poverenia vlády Slovenskej republiky na rokovaní Národnej rady uviesť na prvé čítanie vládny návrh zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov. Vláda pripravila predložený návrh zákona vzhľadom na potrebu upresniť proces predlžovania individuálnych povolení na používanie frekvencií vydávaných Telekomunikačným úradom Slovenskej republiky. Novela dopĺňa explicitne ustanovenie o možnosti spoplatniť predĺženie individuálneho povolenia jednorazovou úhradou. Doplnenie zákona o elektronických komunikáciách je nevyhnutné z dôvodu predídenia rôznorodým výkladom, či Telekomunikačný úrad má alebo nemá právomoc spoplatniť predĺženie individuálneho povolenia. (Prerušenie vystúpenia predsedajúcim.)
P. Hrušovský, predseda NR SR: (2003-09-16):
M. Maxon, poslanec: Vážené panie poslankyne, vážení páni poslanci, vážený pán predseda, dámy a páni, Výbor Národnej rady Slovenskej republiky pre pôdohospodárstvo ma svojím uznesením č. 78 z 28. augusta 2003 určil za spravodajcu k vládnemu návrhu zákona, ktorým sa mení a dopĺňa zákon Slovenskej národnej rady č. 100/1997 Z. z. o hospodárení v lesoch a štátnej správe lesného hospodárstva v znení neskorších predpisov. Konštatujem, že uvedený návrh spĺňa po formálno-právnej stránke všetky náležitostí v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet, o finančnom dosahu na rozpočet obcí. Znenie návrhu zákona svojou problematikou nepatrí medzi prioritné oblasti aproximácie práva. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 25. augusta tohto roku, č. 350, a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokoval Ústavnoprávny výbor Národnej rady, Výbor Národnej rady pre verejnú správu a Výbor Národnej rady Slovenskej republiky pre pôdohospodárstvo. Za gestorský výbor navrhujem Výbor Národnej rady Slovenskej republiky pre pôdohospodárstvo. Odporúčam, aby určené výbory predmetný vládny návrh zákona prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Vážený pán predseda, skončil som. Otvorte, prosím, rozpravu.
Hort, Milan, podpredseda NR SR (2011-10-19):
Pani spravodajkyňa, zaujmite miesto určené pre spravodajcov. Predpokladám, že ste chceli, aby som otvoril rozpravu, takže teraz tak činím. Otváram všeobecnú rozpravu. Konštatujem, že som nedostal žiadnu písomnú prihlášku do rozpravy, a preto sa pýtam, kto sa hlási ústne do rozpravy. Nikto. Vyhlasujem rozpravu za skončenú. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony . Tento vládny návrh zákona je uverejnený ako tlač 455 a spoločnú správu výborov máte ako tlač 455a. Pani ministerka, prosím, ujmite sa slova aj v tomto prípade a zdôvodnite vládny návrh zákona. Nech sa páči.
Mora, Ján, poslanec NR SR (2016-12-08):
Vážený pán predsedajúci, v rozprave vystúpili traja páni poslanci. Pán poslanec Marček podal návrh vrátiť návrh zákona na dopracovanie. Dajte, prosím, o tom hlasovať.
P. Hrušovský, predseda NR SR: (2003-11-11):
(Hlasovanie.) 123 prítomných, 45 za, 61 proti, 13 sa zdržalo, 4 nehlasovali. Neschválili sme námietku. Budeme pokračovať v hlasovaní o ďalších návrhoch, ktoré podali páni poslanci. Nech sa páči, pán poslanec.
Hrušovský, Pavol, podpredseda NR SR (2011-02-02):
Panie poslankyne, páni poslanci, budeme pokračovať v prerušenom rokovaní 12. schôdze Národnej rady Slovenskej republiky ďalším bodom programu, ktorým je vládny návrh zákona, ktorým sa mení a dopĺňa zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov . Návrh zákona prerokovávame na žiadosť vlády v skrátenom legislatívnom konaní. Prosím teraz pána ministra životného prostredia, aby z poverenia vlády odôvodnil návrh na skrátené legislatívne konanie. Nech sa páči, pán minister.
Blanár, Juraj, podpredseda NR SR (2021-07-23):
Rovnako chcem poprosiť, vážené pani poslankyne, páni poslanci, pani poslankyňu Janu Bittó Cigánikovú, ak sa tu nachádza niekde nablízku, aby sa rovnako pripravila, pretože je spravodajkyňou k tomuto bodu. Takže pán minister je už k dispozícii, takže prerušujem prestávku a môžeme pokračovať v rokovaní, tak ako som ho ohlásil, o vládnom návrhu číslo 355 o ochrane a podpore, rozvoji verejného zdravia, o zmene a doplnení niektorých zákonov v znení neskorších predpisov. Parlamentné tlače som uviedol, rovnako rozhodnutie pre výbory. Udeľujem slovo pánovi ministrovi zdravotníctva Vladimírovi Lengvarskému, aby vládny návrh zákona uviedol. Nech sa páči.
Hlina, Alojz, poslanec NR SR (2015-03-10):
A pán Číž nech nerozťahuje ruky, lebo tomu nerozumie ani trošku. To, čo ste urobili, je precedens. (Prerušenie vystúpenia predsedajúcim.)
Žiga, Peter, poslanec NR SR (2020-07-23):
Ďakujem, kolegovia, za milé pripomienky. Pán Kazda, ja som naznačoval, že pán premiér by sa mal zúčastňovať chôdze. Tak ako uteká od problémov a zakrýva sa pri ich riešení rôznymi figovými listami, aj dnes na tomto rokovaní nie je účastný. Už sa bol navečerať doma u rodinky, tak už sa aj vrátil medzitým, tak by sa tu mohol a zúčastňovať tohto, tejto schôdze, odvolávame jeho, vláda je podriadená Národnej rade a nemusím vám asi vys..., vy..., vysvetľovať, aké sú kompetencie jednotlivých orgánov štátnej správy a Národnej rady a vlády. Pán Čekovský, vy ste ešte mladý človek, naštudujte si, keď niečo hovoríte, aby ste to hovorili presne a exaktne, naštudujte si aj históriu týchto problémov, ktoré, o ktorých hovoríte, lebo potom vyzeráte smiešne. Ďakujem pekne.
Hajšelová, Petra, poslankyňa NR SR (2021-09-22):
Ja chcem len oznámiť, že budeme hlasovať o sedemnástej.
Pellegrini, Peter, predseda NR SR (2024-02-13):
Pán poslanec, gestorským výborom tohto zákona je výbor pre hospodársku politiku. Neviem, či ste jeho členom, ale tie body spoločnej správy a ten pozmeňujúci návrh bol predložený tam a poslanci, ktorí sú členmi hospodárskeho výboru, ho prerokovali a rozhodli sa o tom, že ho chcú do spoločnej správy vložiť. (Reakcie z pléna.) Pán poslanec Galko, ešte jednu vec. Viete, pán poslanec Galko, vy klamete ráno, keď vstanete, až do večera, kým idete spať, možno ešte aj v noci, keď spíte. (Potlesk.) Ale, pán minister sa prihlásil do rozpravy a on aj teraz v rozprave vystúpi, ale keď videl, že sa do rozpravy predsa len prihlásil pán poslanec Dostál a pán poslanec Hlina, tak prišiel a povedal mi, že nevystúpi ako prvý v rozprave, ale až po nich dvoch, aby mohol prípadne reagovať aj na ich vystúpenia. A vystúpi riadne v rozprave, pretože spravil chybu ako nový minister, nevyjadril súhlas s pozmeňujúcim návrhom, tak ako to vyžaduje rokovací poriadok, a túto chybu chce slušne napraviť. Nič viac, nič menej sa nedeje v tejto sále, pán Galko. (Reakcia z pléna.) Pán poslanec Sulík má procedurálny návrh.
Mazurek, Milan, poslanec NR SR (2021-03-16):
Miro, výborne si im to zhrnul. Je to ďalší dôkaz toho, ako vláda porušuje svoje vlastné deklarované sľuby. Je úplne jedno, čo si napísala do programového vyhlásenia vlády, kde sa práve zaštiťovala tým, že ona bude iná ako tie predchádzajúce. A práve skrátené legislatívne konanie bol jedným z dôležitých bodov, bolo jedným z dôležitých bodov, ktoré chceli prezentovať ako to, v čom sa oni odlišujú od iných. To znamená, že nebudú tento inštitút zneužívať a budú jednoducho umožňovať poslancom normálny, bežný legislatívny proces, ktorý určuje rokovací poriadok. A ako to dopadlo? Vidíme úplne všetci. Minulú schôdzu predložili zákon v skrátenom legislatívnom konaní. Zákon o tej diaľničnej známke, kde nebol žiaden relevantný dôvod na to, aby to spĺňalo podmienky na to, aby to vôbec mohlo byť považované za skrátené legislatívne konanie. Prijalo sa to tu v Národnej rade hlasmi koaličných poslancov, následne to prezidentka vrátila a máme to tu opäť a teraz idú prerokovať alebo prelomovať prezidentkine veto. K čomu teda dospeli? Keby to dali minulú schôdzu v normálnom legislatívnom, štandardnom konaní, tak dnes to schvália na tejto schôdzi v druhom a treťom čítaní a všetko je v poriadku. Vyhnú sa konfliktu, vyhnú sa blamáži, vyhnú sa porušovaniu vlastných sľubov a mohli fungovať normálne. Ja už niekedy mám pocit, že táto vláda potrebuje ďalšie a ďalšie kauzy. Síce nám to ako opozícii pomáha v tej práci, lebo je ľahké kritizovať niekoho, kto sústavne porušuje vlastné sľuby, ale čo si majú myslieť obyvatelia Slovenskej republiky, ktorí zase naleteli vo voľbách sľubom a politici sa ich zase a dookola, jednoducho zase ich dookola porušujú?
Vitteková, Anna, poslankyňa NR SR (2015-04-23):
Teraz budeme hlasovať o návrhu uznesenia pána poslanca Kollára.
Laššáková, Jana, podpredsedníčka NR SR (2013-03-15):
Pán poslanec Lipšic, máte slovo, nech sa páči.
Jurinová, Erika, podpredsedníčka NR SR (2013-05-21):
Ďakujem pekne, pán poslanec. Na vaše vystúpenie jedna faktická poznámka. Uzatváram možnosť prihlásiť sa. Nech sa páči, pán poslanec Kadúc.
Vons, Peter, poslanec NR SR (2020-11-04):
Vážený pán predsedajúci, podávam spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 213/2019 o odplatách a o poskytovaní príspevku v civilnom letectve a o zmene a doplnení niektorých zákonov v znení zákona č. 90/2020 Z. z. (tlač 319a), v druhom čítaní. Národná rada Slovenskej republiky uznesením č. 389 zo 4. novembra 2020 pridelila predmetný návrh zákona na prerokovanie týmto výborom: Ústavnoprávnemu výboru, výboru pre financie a rozpočet, výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 134 zo 4. novembra 2020, výbor pre financie a rozpočet uznesením č. 97 zo 4. novembra 2020, výbor pre hospodárske záležitosti uznesením č. 81 zo 4. novembra 2020. Z uznesení výborov Národnej rady Slovenskej republiky uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 213/2019 o odplatách a o poskytovaní príspevku v civilnom letectve a o zmene a doplnení niektorých zákonov v znení zákona č. 90/2020 (tlač 319), schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 83 zo 4. novembra 2020. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Vážený pán predsedajúci, otvorte, prosím, rozpravu.
B. Bugár, podpredseda NR SR: (2004-09-07):
(Hlasovanie.) Prítomných 131, za 94, proti 1, zdržalo sa 36 poslancov. Konštatujem, že sme sa rozhodli, že aj tento vládny návrh zákona prerokujeme v druhom čítaní. Nech sa páči.
Danko, Andrej, predseda NR SR (2016-09-06):
Prosím, prezentujme sa a hlasujme. (Hlasovanie.) Prítomných 145 poslancov, za 130, proti 3, zdržali sa 12. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pristúpime k hlasovaniu o bode 6 programu. Je to prvé čítanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy (tlač 178). Dávam slovo spravodajkyni, ktorú určil navrhnutý gestorský výbor pre financie a rozpočet, poslankyni Irén Sárközy, aby hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , 	tlač 178.)
Laššáková, Jana, podpredsedníčka NR SR (2015-10-30):
Pán poslanec, chcete reagovať? Nie. Zrejme pán poslanec Valocký je prihlásený ako do rozpravy, ale už vystúpil. Pán poslanec Brocka ako navrhovateľ, nech sa páči, máte slovo.
Ďuriš Nicholsonová, Lucia, podpredsedníčka NR SR (2019-04-03):
V rozprave teraz vystúpi pán poslanec Mazurek.
P. Paška, predseda NR SR: (2010-03-09):
Ešte, dámy a páni. Poobede, tak ako sme sa dohodli, po hlasovaní o 17.00 hodine prebehne tajná voľba členov Rady Slovenského pozemkového fondu. Chcem vás požiadať z organizačných dôvodov a aj vzhľadom na to, že tých šiestich nominantov, ktorých navrhla vláda, budeme voliť verejne, ale ich prezentácia, ako aj rozprava k tomuto návrhu musí odznieť, o súhlas, aby som o 16.45 hodine prerušil rokovanie, aby mohol spravodajca uvedeného bodu predniesť návrh na týchto šiestich členov, ktorý do parlamentu doručila na základe svojho uznesenia vláda, aby potom po hlasovaní o 17.00 hodine, keď začne tajná voľba, už sme mohli naozaj vykonať len tajnú voľbu členov, ktorých navrhuje Národná rada, a aby týchto šiestich členov, ktorých navrhuje vláda, sme mohli voliť verejným hlasovaním počas hlasovania po 17.00 hodine. Takže vás požiadam, aby ste boli pripravení na takúto organizačnú zmenu. (Ruch v sále.) Kolegyňa, vyberte si náhradnú kartu. Vážené pani poslankyne, páni poslanci, poprosím vás, aby ste zaujali svoje miesta v rokovacej sále, aby sme mohli pokračovať v rokovaní a aby sme mohli hlasovať o jednotlivých prerokovaných bodoch. Budeme teraz hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov (tlač 1510). Pán poslanec Čech, poprosím vás, uveďte tento návrh.
P. Hrušovský, predseda NR SR: (2004-12-02):
(Hlasovanie.) 139 prítomných, 83 za, 52 proti, 4 sa zdržali. Bod 25 sme schválili. Nech sa páči ďalší návrh. Ľ. Navrátilová, poslankyňa: Teraz, prosím, dajte hlasovať o bode 12 s odporučením gestorského výboru schváliť.
Danko, Andrej, podpredseda NR SR (2023-12-20):
Pán poslanec Dvořák.
Pollák, Peter, poslanec NR SR (2023-11-22):
Ďakujem za slovo. V uplynulom volebnom období sme robili všetko preto, aby sme skrátili cestu pacienta za zdravotnou starostlivosťou. Vnímali sme, že práve toto je najväčšou bolesťou nášho zdravotníckeho systému, ktorý má priamy dopad na zdravie a životy pacientov. Lebo v prípade, že sa nedostanú včas k plánovaným operáciám, ich často stojí život. Ministerstvo zdravotníctva ešte pod vedením môjho kolegu Mareka Krajčího pripravilo takzvanú optimalizáciu siete nemocníc a bol to práve Marek, ktorý už ako poslanec svojím pozmeňujúcim návrhom zabezpečil zavedenie maximálnych čakacích dôb. Hovoríme o 700 diagnózach, pri ktorých pacienti sa mohli spoľahnúť už od januára 2024, že budú zoperovaní alebo liečení v danom konkrétnom čase. Vláda prostredníctvom ministerky teraz berie nádej a možno aj životy niektorým z týchto pacientov. Mali ste spraviť všetko preto, aby ste to podporili a nie, aby ste to odsúvali. Začíname si však zvykať na to, že dobré veci rušíte, že máte iné priority a nie pacientov bojujúcich, bojujúcich za svoj život. Ďakujem pekne.
Beluský, Martin, poslanec NR SR (2022-02-11):
Ďakujem kolegom za faktické reakcie a tiež za vyjadrenie podpory. A som rád, že pán poslanec Taraba spomenul práve tú marihuanu, lebo my sme tu už rokovali aj o dekriminalizácii alebo o znížení trestov. O tom sa vlastne bude hlasovať aj najbližšie v utorok. A cukor sa dá tiež považovať alebo je považovaný niektorými ľuďmi za drogu. Je to tiež návykové, proste človek, keď dlhšie nemá cukor, tak cíti proste potrebu si ten cukor dať. Mnohé štáty na to reagovali rôznym spôsobom. Mnohé štáty, napríklad Poľsko to bolo, myslím, nedávno, pred rokom, tiež zaviedli daň z cukru, aby proste ľudí, keď už sa nestarajú o svoje zdravie, zdravý životný štýl, aby proste aspoň platili nejaké peniaze do štátu a ten štát potom tie peniaze z tej dane potom dáva naspäť do zdravotníckeho systému. Lebo mal by dávať naspäť do zdravotníckeho systému, pretože tá konzumácia spôsobuje rôzne ochorenia a problémy, ktoré zaťažujú ten zdravotnícky systém a existuje na to naozaj veľa štúdií, ktoré hovoria o tom, ako by sme pomohli zdravotníckemu systému, keby tá spotreba cukru alebo aj iných nezdravých potravín výrazne klesla. A myslím si, že je legitímne túto tému otvárať na pôde parlamentu, a verím, že vládni poslanci aj opoziční poslanci budú chcieť v tejto téme pokračovať v druhom čítaní a že nás podporia. Ďakujem pekne.
Kollár, Boris, poslanec NR SR (2017-10-12):
Ďakujem za slovo. Ja by som chcel upozorniť, že sa nám podarilo zachytiť poplatok 19,90. To je tak nehorázne vysoká suma. Tieto banky sú funkčné u nás na Slovensku cez licencie, sú to vlastne oligopoly. Majú jasne garantovaný zisk štátom, lebo sú v skutočnosti, sme všetci občania nútení cez nich fungovať. Štát chce, aby všetky platby išli cez banky, obmedzujú platby v hotovosti, hranica sa znižuje a týmto núti ľudí, absolútne núti, štát zákonom núti ľudí fungovať cez banky. A potom nechá obyčajných ľudí takýmto, takýmto tvrdým spôsobom trestať. Trestá ich na týchto poplatkoch. Už ako keby to nebolo dosť, že tie mzdy sú veľmi biedne oproti ostatnej cudzine. Dôchodcovia majú biedne dôchodky a ešte im pekne budeme nútiť, všetko budeš platiť cez banky, budeme ti dávať 19-eurové poplatky a tak ďalej. To je jedno. Tomu dôchodcovi aj tie dve-tri eurá činia v ten deň jedlo na celý deň, možno niektorým dôchodcom aj na dva dni. To znamená, že, ja si myslím, jak sme trochu zodpovední, mali by sme sa k tomuto návrhu zákonu postaviť kladne a podporiť tento návrh zákona, lebo, lebo skutočne je to to najmenej, čo môžeme urobiť, a tunák sa bavíme o súkromných spoločnostiach, o bankách, ktoré, ktoré na tomto len ryžujú, zarábajú a zdierajú našich ľudí. Treba ich naozaj obmedziť, lebo oni, a ten zisk im patrí skutočne z tých svojich produktov, kde idú do rizika, lebo aj to je podnikateľský subjekt, tá banka, takže keď ideš do rizika, dáš úver podnikateľovi, tak na tom si urob... (Prerušenie vystúpenia časomerom.)
Bugár, Béla, podpredseda NR SR (2018-02-06):
Prezentujme sa a hlasujme o tomto návrhu. (Hlasovanie.) Prítomných 139 poslancov, za 75, proti 18, zdržalo sa 42, 4 nehlasovali. Konštatujem, že sme posunuli tento návrh zákona do druhého čítania. Nech sa páči.
Glváč, Martin, podpredseda NR SR (2018-11-30):
Ďakujem. Zaujmite miesto pre spravodajcov. A otváram rozpravu o tomto bode programu. Do rozpravy som dostal tri písomné prihlášky za kluby a 15 normálne. To znamená, budem čítať za kluby: za klub OĽANO Eduard Heger, za klub SaS Eugen Jurzyca, za klub MOST – HÍD Irén Sárközy. Ďalej sú do rozpravy prihlásení Adriana Pčolinská, Miroslav Ivan, Ondrej Dostál, Soňa Gaborčáková, Natália Milanová, Marek Krajčí, Renáta Kaščáková, Miroslav Beblavý, Jana Cigániková, Anna Zemanová, Silvia Shahzad, Martin Fecko, Karol Galek, Miroslav Sopko. Nech sa páči, ako prvý, pán poslanec Heger.
P. Hrušovský, podpredseda NR SR: (2002-05-30):
Pán poslanec Nagy.
Hrušovský, Pavol, predseda NR SR (2011-10-19):
Hlasujeme, páni poslanci, o bodoch zo spoločnej správy. (Hlasovanie.) 148 prítomných, 78 za, 66 proti, 2 sa zdržali, 2 nehlasovali. Body zo spoločnej správy 1 až 10 sme schválili. (Reakcie z pléna.)
J. Horváth, poslanec: (2010-02-03):
Prvý, samozrejme, kľúčový dôvod je, že tento zákon pomáha stabilizovať pomery na ministerstve zahraničných vecí, pomáha stabilizovať mechanizmus fungovania. Rovnako som potešený týmto aj preto, že za posledné roky, a tých rokov naozaj ubehlo veľa, nebolo možné z politických dôvodov a možno aj odborných dôvodov prijať takýto zákon. Pokiaľ viem, naposledy zablokoval ten zákon Ivan Mikloš, ktorý v poslednej chvíli zablokoval všetko, čo sa pripravilo. Preto aj z tohto dôvodu som rád, že som počul od pani poslankyne, pani kolegyne Vášáryovej, že je pripravená podporiť tento zákon, že tomu môžem rozumieť asi tak, že aj celá SDKÚ podporí tento zákon. Rovnako v tejto chvíli dodávam, že tento zákon je taký dôležitý, že ho podporí strana SMER – sociálna demokracia a po dohode s koaličnými partnermi očakávame už, prirodzene, aj podporu koaličných partnerov pri hlasovaní. Možno zdôrazním v prvom čítaní len jeden moment v tomto zákone a ostatné si asi necháme všetci rečníci na druhé čítanie. A to ten moment, vážení páni poslanci, panie poslankyne, vážený pán minister, že sme mali dlhodobý problém na ministerstve zahraničných vecí s vysielaním diplomatov, ktorých sprevádzajúci blízki mali problém sprevádzať týchto diplomatov z obavy o svoje dôchodkové, zdravotné zabezpečenie, jednoducho o sociálnu dimenziu, ktorá je pre nich veľmi dôležitá. Toto často spôsobovalo, že diplomati uvažovali nad tým, že opustia vysielajúcu krajinu a pôjdu do miesta určenia do krajiny prijímajúcej bez manželky, bez manžela, čo, samozrejme, spôsobuje bezpečnostné riziká. Vieme veľmi dobre, že v diplomacii v každom štáte sú isté nepísané pravidlá, ktoré treba dodržiavať, a práve tieto sme my  porušovali a často porušujeme. A práve tento zákon má stabilizovať pomery na ministerstve zahraničných vecí tak, aby sme sa mohli vyhýbať porušovaniu týchto pravidiel, ktoré potom spôsobuje zvyšovanie bezpečnostných rizík. Toto je kľúčový moment, ktorý som chcel v prvom čítaní zdôrazniť a verím tomu, že budeme môcť o tom viacej hovoriť v druhom čítaní. Preto mi dovoľte zaželať tomuto zákonu hladký postup do druhého čítania a obraciam sa na všetkých, ktorí sú v parlamente, aby podporili tento zákon. Ďakujem pekne.
Mikloško, Jozef, poslanec NR SR (2012-12-05):
Vážená pani ministerka, vážení kolegovia, kolegyne, je to skôr faktická poznámka, len sa týka pani ministerky, tak som sa prihlásil znova do rozpravy. Podotýkam, že aj ja som dostal list od lekárnikov, z ktorého by tu bolo rado niečo citovať. Zaujímavé je, že sme všetci asi dostali aj knižku Gorila. Neviem, ako to všetko súvisí, keď si to všetko prečítam, budem múdrejší. Ako poslanec a senior chcel som aj v tomto druhom zákone o liekoch vlastne položiť niektoré ďalšie otázky na pani ministerku. Ale keď na mojich asi desať konkrétnych a konštruktívnych otázok k predchádzajúcej téme, myslím, korektných a dobre mienených, som nedostal žiadnu odpoveď, tak som rezignoval a už tu nebudem klásť žiadne otázky. Okej, v poriadku, ale starý politik myslí o krok dopredu. Vie, ako to dopadne. A preto všetky tieto otázky som ešte pred mojím vystúpením do 12.00 hodiny formuloval písomne na zajtrajšiu hodinu otázok. A moja otázka bola vylosovaná ako č. 4, takže sa veľmi teším na zajtra na písomnú odpoveď pani ministerky na moje otázky, ktoré rád zverejním aspoň na stránke facebooku. Svoje predchádzajúce otázky som zvažoval, konfrontoval so štatistikami a číslami a snažil som sa ich formulovať férovo a priateľsky. Odpoveď od pani ministerky bola príliš stručná. A ja by som vlastne povedal to jedno slovo „klamete“. Neviem, koho sa to všetko týkalo. A to sa mi zdá trošička silný tabak. Tiež to, že pani ministerka povedala že rokovala iba so zástupcami Jednoty dôchodcov, sa mi zdá málo. Jednota dôchodcov je dôležitá, prvá organizácia u dôchodcov, má asi 70 000 členov podľa nich. To je asi 5 % seniorov Slovenska. Máme však aj Radu vlády pre seniorov, máme Komisiu pre seniorov, máme komisiu pre prípravu zásadného materiálu Národný program aktívneho starnutia. Bol som jej predsedom, keď som sa stal poslancom, vzdal som sa jej. Teraz ju vedie pán Nemeček za Združenie kresťanských seniorov. V príprave toho materiálu je skutočne zdravotníctvo jednou z hlavným tém. Tam sú zástupcovia nielen Jednoty dôchodcov a Združenia kresťanských seniorov, ale aj mnohých iných organizácií, ktoré ten materiál pripravujú. Slovensko doteraz nemá takýto materiál, ktorý by hovoril o Národnom programe ochrany seniorov a vízii do budúcnosti. Teda podotýkam ešte, že aj druhé najväčšie združenie seniorov existuje na Slovensku. Volá sa Združenie kresťanských seniorov, som jeho predsedom. A snažím sa seniorov, nielen kresťanských, ale všetkých tu reprezentovať. Občas sa aj nás treba niečo opýtať. Máme sieť po celom Slovensku a ročne stovky akcií v prospech seniorov, z ktorých sa mnohé týkajú aj zdravotníctva. Upozorňujem, že okrem týchto dvoch združení už na Slovensku neexistuje žiadne celoplošné združenie alebo organizácia seniorov. Takže ak sú nejakí reprezentanti, tak sú v týchto dvoch združeniach. Ďakujem.
Senko, Ján, poslanec NR SR (2014-04-02):
Pán poslanec, máme tu splnomocnenca pre riešenie problémov v rómskych otázkach. Myslím si, že je to človek, s ktorým sa dá rozprávať, je to človek z opozičného zoskupenia. Myslím si, že aj vláda v súvislosti s tým, že mu dala dôveru, pristupovala s tým, že je to človek, ktorý sa tejto problematike rozumie a že bude prichádzať s návrhmi a riešeniami. Zároveň sme boli toho názoru, že sa ozaj nebude politicky zneužívať tento problém a že sa ozaj budú hľadať čo najracionálnejšie opatrenia k tomu, aby sa tento neľahký problém, s ktorým ozaj žije celá spoločnosť, riešil. Takže z našej strany určite neprichádza k tomu, aby sa s týmto problémom riešili nejaké pokútne politické záujmy, ale je to z našej strany snaha, aby prostredníctvom človeka, ktorý by mal asi čo najoptimálnejšie vedieť a poznať problematiku, prichádzal s riešeniami, nachádzal ich a verím, že aj vy v opozičnom tábore vzhľadom na to, že je to človek z opozičného tábora, mu budete nápomocní a budete s ním spolupracovať. Takže, ozaj je tu človek, ktorý môže vyvolať diskusiu a môžete s ním diskutovať.
Laurenčík, Milan, podpredseda NR SR (2021-06-16):
Poslednú faktickú poznámku má pán poslanec Eduard Kočiš.
Stohlová, Tamara, poslankyňa NR SR (2024-01-10):
Ďakujem pekne. Ďakujem ti, Ondrej, za tvoje skvelé vystúpenie. Ty si spomínal tie piliere spravodlivosti a teda, že tresty majú byť účinné, primerané a odstrašujúce. Zdôraznil si najmä tú primeranosť, teda aby sankcia bola úmerná závažnosti tomu činu, ktorý sa stane, ale podľa mňa je veľmi dôležité, aby sme si opäť zopakovali aj tie ďalšie dva piliere, teda že tresty, ak majú byť účinné, majú smerovať k tomu cieľu, na ktorom si želám, aby sme sa vedeli zhodnúť aj v tejto sále, aj keď možno tým, že tu sú počty, aké sú, tak možno sa aj zhodneme, teda aby ten cieľ by mal byť, aby sa v spoločnosti dodržiavali predpisy, aby sa dodržiavali zákony. Majú byť tiež tresty odstrašujúce, to znamená, aby pôsobili preventívne aj pre ďalších možných páchateľov alebo páchateľky. Ja vždy hovorím, že prevencia je absolútne najdôležitejšia záležitosť. Ak v krajine, v ktorej máme okrem mnohých iných problémov aj tak závažný problém s korupciou, aký máme a denno-denne o tom môžeme čítať, je úplne jasné, že takéto znížené tresty nebudú ani účinné, nebudú ani primerané, ani odstrašujúce a pocítime to my všetci. A to sa ani nemusíme začať baviť o tom, čo si spomínal, čo sa bude diať, ak ľudia naozaj začnú brať spravodlivosť do vlastných rúk, pretože už nebudú mať pocit, že im ju môže zabezpečiť, môžu zabezpečovať inštitúcie, akou by mal byť aj tento parlament. Ďakujem. (Potlesk.)
Laššáková, Jana, podpredsedníčka NR SR (2014-03-18):
Pán poslanec Érsek, nech sa páči.
Kazda, Radovan, poslanec NR SR (2022-09-22):
Pán poslanec Fico, no ja viem, že vy by ste sa radi vyhli Európskej únii, ale my sme členom Európskej únii. Európska únia má striktné pravidlá na ochranu súťaže, na ochranu hospodárskych subjektov, toto sa jednoducho nedá tomu vyhnúť. Ja viem, vy ste etatisti, vy súkromné vlastníctvo absolútne, pre vás je to nič, ale súkromné vlastníctvo existuje a súkromné vlastníctvo je veľmi dôležité a firmy, ktoré podnikajú, majú mať aj právnu ochranu pred nejakými brutálnymi, prísnymi zásahmi vlády. Kritizovali ste, že Európska únia sa sústredila na výrobcov elektrickej energie a nie distribúciu. Nerozumiem teraz, možno mi to objasníte, ale prečo, akým spôsobom rastú, rastú nadmerné zisky, ja neviem, distribúcii. Veď celý ten problém, ktorý tu vzniká, prečo sa hovorí o zdaňovaní nadmerných ziskov, je to, že vysoká, je vysoká cena tej výroby, respektíve kupovania vyrobenej elektriny, nie jej výroby, ale kupovania tejto elektriny. To znamená, že ten problém je práve u tých výrobcov. No a tretia vec, ktorú som chcel povedať, tomu som tiež nerozumel. Požadujete, jak som videl, stále chodíte na svoje tlačové konferencie a stále tam požadujete nejaké veľké opatrenia, požadujete tam zdanenie nadmerných ziskov, požadujete návrhy na zastropovanie cien, návrhy na, dotácií podnikom. Ja neviem, ale vy si neuvedomujete, aké veľmi riskantné opatrenia to sú? To si neuvedomujete? Ja viem, vy ste etatisti, vy ste socialisti. Vám je to úplne jedno, že niekoho zadotujete a niekto druhý, kto si nakúpil vopred elektrinu, ako napríklad už vami spomínaný pán Soták, tak ten si nakúpil elektrinu a energiu si nakúpil vopred na dva roky a nepotrebuje žiadne dotácie. Ako on má vyzerať potom, keď vy chcete, požadujete rozdávať dotácie? Ja viem, že nakoniec, nakoniec sa takéto riešenie asi presadí, ale je to proste nemorálne riešenie, to si treba povedať aj túto stránku tejto veci.
Bugár, Béla, podpredseda NR SR (2018-03-14):
Pán poslanec súhlasí. Nech sa páči, môžeme pokračovať.
Daniš, Zoltán, poslanec NR SR (2014-04-03):
Vážený pán predseda, prosím, aby ste dali hlasovať o tom, že Národná rada v súlade s § 73 ods. 3 písm. c) zákona o rokovacom poriadku predložený návrh zákona prerokuje v druhom čítaní.
P. Hrušovský, predseda NR SR: (2003-03-06):
Ľ. Navrátilová, poslankyňa: No, ja neviem, ako sa nazve ten človek, ktorý napíše dejiny židovského národa, dejiny Spojených štátov, dejiny 20. storočia, proste, môžeme rozprávať, že je to ktokoľvek, pre mňa je to história. Ale nie to je meritum veci. Ja som jasne povedala, a to hneď na začiatku, že ja vidím dve skupiny poslancov, ktoré sa podpísali pod zvolanie mimoriadnej schôdze. A verím a chcem aj veriť, a podľa toho, čo som diskutovala, viedla ich k tomu len snaha dopátrať sa pravdy. Snažila som sa vysvetliť, prečo by som ja takúto iniciatívu nepodpísala. Nie z dôvodu, že nechcem, aby sa nenašla pravda, ale z toho dôvodu, že sa to politicky zneužíva. A to je na tej veci úplne najhoršie. Pretože politické zneužívanie tejto problematiky vlastne nenapomôže to, aby sme sa tej pravdy dopátrali. Ďakujem.
Hort, Milan, podpredseda NR SR (2011-07-11):
Pán poslanec Ondruš s faktickou poznámkou, nech sa páči.
Blanár, Juraj, podpredseda NR SR (2022-03-17):
Pán minister, nech sa páči.
Šeliga, Juraj, podpredseda NR SR (2020-07-10):
Chcete, aby som o tomto procedurálnom návrhu dal hlasovať teraz? (Reakcie z pléna.) Dobre, ďakujem. (Reakcia spravodajcu.) Máte právo, je to vaše, vaše právo ako spravodajcu hýbať s tým návrhom, ako chcete. Teraz pristúpime; pán poslanec Gyimesi, už môžte odísť od pultu. Teraz pristúpime k prvému čítaniu; aj vy pán Hattas. Teraz pristúpime k prvému čítaniu o návrhu poslancov Národnej rady Slovenskej republiky Petra Cmoreja, Gábora Grendela a Ľuboša Krajčíra na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov . Chcem uviesť, že navrhovateľom tohto návrhu bol aj pán poslanec Antal, ktorý bol vládou Slovenskej republiky vymenovaný za štátneho tajomníka, ale nebol však jediným navrhovateľom. Návrh zákona je uverejnený ako tlač 153. Návrh na jeho pridelenie na prerokovanie výborom je v rozhodnutí č. 141. Teraz poprosím pána poslanca Cmoreja, aby návrh uviedol.
P. Hrušovský, predseda NR SR: (2003-04-09):
Nech sa páči, pán spoločný spravodajca.
Hlina, Alojz, poslanec NR SR (2015-10-30):
Aj rozmýšľam, že či mám reagovať. Rozmýšľam, že koľko malosti musí mať človek v sebe, keď číta anonym. Viete, že teda, že bol doručený, a teda ako keby to, že bol doručený, akože kvalifikovalo to. Mne bol tiež doručený ten list, ktorý to podpísal nejaký Ivan Almáši, ktorý neexistuje, hej. A hovorí, že občania Slovenskej republiky, podpis Dr. Ivan Almáši. A proste, keby som ja mal čítať niečo, čo mi bolo doručené, hej. Viete, že predstavme si tú absurdnú situáciu, že budeme sem čítať to, čo bolo doručené. No potom, vážení, potom aby sme sem nemuseli fekály zavolať! Dobre? Že naozaj, že som čakal, že či to vôbec niekoho napadne. Nesklamal som sa, hej. Že podľa mňa prekračujeme rubikony. Dávajme pozor, že odkiaľ pokiaľ, dobre? Že odkiaľ pokiaľ. Rád by som upozornil na to.
Laurenčík, Milan, podpredseda NR SR (2020-09-17):
S reakciou na faktické pán poslanec Ondrej Dostál.
Kažimír, Peter, minister financií SR (2016-11-22):
Vážený pán predseda, vážené panie poslankyne, vážení páni poslanci, cieľom vládneho návrhu je skrátené legislatívne konanie, cieľom tohto návrhu je skrátené legislatívne konanie,... (Ruch v sále. Prerušenie vystúpenia predsedajúcim.)
Šimečka, Michal, podpredseda NR SR (2024-01-11):
Ďakujem veľmi pekne. Ďalšia otázka je od pani poslankyne Plevíkovej a znie: „Pán predseda vlády, ako vnímate situáciu okolo Júliusa Hudáčka, ktorý na základe toho, že hral v KHL, po dvoch dňoch musel skončil v klube Rytíři Kladno?“
F. Mikloško, poslanec: (2001-12-19):
J. Migaš, predseda NR SR: Pán poslanec Moric. V. Moric, poslanec: Ďakujem, pán predseda, ani mne sa nezdá to hlasovacie zariadenie, niečo nie je dobré na ňom, keby ste ešte raz zopakovali hlasovanie. J. Migaš, predseda NR SR: Prezentujme sa a hlasujme o návrhu, ktorý predniesol pán poslanec Kužma, čiže hlasujeme o návrhu zákona ako o celku. Prezentujme sa a hlasujme. (Hlasovanie.) Prítomných je 69 poslancov. Panie poslankyne, páni poslanci, odporúčam skutočne, aby sme prešli, a potom sa vrátim prostredníctvom skrutátorov k tomuto hlasovaniu. Panie poslankyne, páni poslanci, ja ako predseda Národnej rady podávam návrh, aby sa Národná rada Slovenskej republiky uzniesla na tom, že podľa § 24 ods. 8 zákona o rokovacom poriadku, určujem dnešný deň, t. j. 19. december 2001 dňom skončenia 53. schôdze Národnej rady Slovenskej republiky s tým, že neprerokované body, vrátane tohto bodu programu tejto schôdze sa zaradia do návrhu programu schôdze Národnej rady so začiatkom 29. januára 2002. O tomto návrhu dávam hlasovať. Prezentujme sa a hlasujme. (Hlasovanie.) Prítomných je 90 poslancov, za 75, proti 3, zdržalo sa 5, nehlasovalo 7. Konštatujem, že Národná rada určila deň skončenia 53. schôdze Národnej rady Slovenskej republiky. Vážené panie poslankyne, vážení páni poslanci, chcel by som sa vám na záver roku 2001 poďakovať za spoluprácu, za neľahkú robotu, ktorá sa odviedla v Národnej rade v súvislosti či už s prijímaním zákonov spojených s vnútorným reformným procesom, alebo aj so zákonmi, ktoré sú spojené s integráciou do Európskej únie. Chcem vám všetkým zaželať... (Potlesk.) Vážené panie poslankyne, vážení páni poslanci, sme tesne pred vianočnými sviatkami, sviatkami šťastia, pokoja, mieru, chcem, aby aj takýmto spôsobom sme si tieto sviatky uctili, aby sme sa takto rozlúčili s týmto rokom a prišli nás pozdraviť deti a súbor. Som rád, že je takáto možnosť. Takže nech sa páči, deti, máte slovo, nech sa páči. Nech sa páči. (Vystúpenie detského súboru.) Spev detí z materskej škôlky na Gercenovej ulici v Petržalke. (Potlesky poslancov). Spev detí je celých 15 minút. J. Migaš, predseda NR SR: Vážené pani poslankyne, poslanci, dovoľte mi ešte raz veľmi pekne sa poďakovať deťom z materskej škôlky v Petržalke za veľmi príjemné zaželanie vianočných sviatkov, za príjemné vinše, za všetko, čo nám želali, ale hlavne, aby sme sa polepšili. Takže ďakujeme pekne. (Potlesk.) Ešte pán poslanec Hoffmann. Na tabuli sú prihlásení páni poslanci. A. Hoffmann, poslanec: Vážený pán predseda Národnej rady, vážení podpredsedovia Národnej rady Slovenskej republiky, vážené kolegyne, kolegovia, dovoľte mi, aby som sa v mene Klubu poslancov Národnej rady Slovenskej republiky Strany demokratickej ľavice poďakoval vám všetkým za spoluprácu v tomto roku. Poďakoval sa pracovníkom Národnej rady Slovenskej republiky za spoluprácu a vytváranie solídnych pracovných podmienok a zaželal vám všetkým príjemné a spokojné prežitie vianočných sviatkov a veľa zdravia a úspechov do Nového roku 2002. Ďakujem pekne. J. Migaš, predseda NR SR: Ďakujeme. (Potlesk.) Predseda klubu SDK Ján Rusnák.
Janíková, Mária, poslankyňa NR SR (2015-11-25):
Poprosím, hlasujme o návrhu pána poslanca Jasaňa.
F. Mikloško, poslanec: (2001-09-04):
Po ďalšie zamrzela ma tvoja poznámka, že sa nečuduješ, že navrhovateľmi tohto zákona, ktorí chcú 17. november zafixovať, sú poslanci Zajac, alebo bývalý poslanec Zajac, a Tatár. Neviem, čo si tým chcel povedať, či si myslel, že je to nejaký ich príklon k Prahe. A ja už ti to nebudem pripomínať, len naznačím situáciu, keď si vystúpil proti tomu, aby PEN klub sa zastal Jána Čarnogurského. A budem to dovtedy pripomínať, dokiaľ ty budeš niekomu vytýkať, že je Čechoslovák. Lebo pokiaľ viem, odzneli tam slová, že Čarnogurský je separatista, a preto by sa ho PEN klub nemal zastať. Čiže prosím, aby sme zostali v tomto smere pokojní, ale aby sme neprešli aj pri takejto udalosti do úplne, úplne nemiestneho osočovania jedných druhými. (Potlesk.)
Pellegrini, Peter, predseda NR SR (2015-06-26):
Pán poslanec Hlina.
Beblavý, Miroslav, poslanec NR SR (2012-05-15):
Ďakujem pekne všetkým kolegom. Ďakujem pani poslankyni Nicholsonovej za doplnenie tých informácií. Priznám sa, že to, čo on vynechal, nebolo úplne náhodné, hoci tie informácie, ako ona povedala, sú relevantné, ale práve som nechcel dať možnosť nejako tak uhnúť, chcel som spomenúť tie veci, ktoré sú do určitej miery nevyvrátiteľné a ktoré aj nikto nevyvracal nikdy a ktoré z môjho pohľadu a, myslím, z pohľadu každého normálneho slušného človeka pani Kročianovú diskvalifikujú na tento post. Ale nedočkal som sa teda ani ich vyvrátenia ani ich vysvetlenia. Naozaj prečo strana SMER trvá dnes na tom, že si, hovorím, chce uviazať na krk meno človeka, ktorý zjavne nie je na takúto pozíciu vhodný, či je to nejaká, ako tu povedal pán poslanec Lipšic, nominácia koalície mecenášov zhora, ktorej sa nedá nevyhovieť, alebo či je to nejaký iný dôvod, ktorý tu nemôžete uviesť, nedozvedel som sa. A chcem zároveň uviesť, že ani vy by ste neakceptovali, a myslím si, že je to správne, ako jediný štandard na verejnú funkciu prítomnosť trestných oznámení, resp. trestného stíhania. Ak každý, kto nie je aktuálne trestne stíhaný alebo odsúdený, je vhodný na akúkoľvek verejnú funkciu, tak sa obávam, že sme sa prepadli do trošku iného štátu, než aký sme. A to je možná odpoveď na tie otázky, ktoré som dostal. Každá strana sa môže pomýliť alebo môžu v nej prevážiť aj tie horšie stránky, niekto viac, niekto menej, ale myslím, že sa to stalo, asi nie je strana v tomto parlamente, ktorá by neurobila zlú personálnu nomináciu v ostatných rokoch, ale naozaj nebolo zatiaľ zvykom nominovať overene diskreditovaných ľudí do vysokých funkcií. My sme len do dnešného dňa napočítali v prípade strany SMER takých ľudí 13, a to na veľmi vysoké funkcie. A sme z toho znepokojení a nerozumieme tomu. Ďakujem.
Pčolinský, Peter, poslanec NR SR (2017-05-18):
Ďakujem pekne. Pán kolega, ja nevidím nejaký veľký problém s tou výškou delikvencie pri spotrebiteľských úveroch v bankovom sektore. Práve ja vítam, že ten nebankový sektor nám tu pomaly mizne, a ja by som bol rád, keby úplne zmizol, to hovorím úplne vážne. Lebo napríklad taká spoločnosť Pohotovosť, ja neviem, či viete, ale tá mala delikvenciu pri úveroch, pri pôžičkách, že niekde okolo 40 % a ich reakcia bola asi taká, že nám to vôbec nevadí, pretože my tie zmluvy máme postavené tak v rámci tých rozhodcovských doložiek a všetkého možného, tie zmluvy mali pomaly 20 strán, že ten človek im bude platiť do konca života a ešte aj jeho deti. Čiže tie nebankovky akože bodaj by zmizli odtiaľ. A čo sa týka a čo sa týka toho, toho boomu, ktorý je teraz pri čerpaní týchto úverov, tak pravda je, že máme dnes historicky najnižšie úrokové sadzby, dnes dokonca ak sledujete občas nejakú tú reklamu, tak vám tam vyskočí, že hypotéka za 0,75 %, konkrétne Poštová banka, čo už mi príde trošku, trošku minimálne, minimálne prehnané, lebo to už nie je úrok a motivuje to ľudí práve k tomu, aby sa zadlžovali. Za posledných 15 rokov slovenské domácnosti, ich celková zadlženosť, celková zadlženosť slovenských domácností vzrástla, pokiaľ sa nemýlim, až 3,5-násobne. To znamená, že zadlžujeme sa čoraz viac, teda domácnosti sa zadlžujú čoraz viac, čo ja považujem za obrovský problém. Čiže ja by som privítal zase, aby Národná banka trošku priškrtila poskytovanie úverov, pretože dnes naozaj berú úvery aj tí, ktorí ich v skutočnosti nepotrebujú, len kvôli tomu, že sú tak výhodné podmienky, že jednoducho to dovoľuje, pomaly každý druhý, aby si zobral úver napriek tomu, že na to nemá. Ďakujem.
Jurinová, Erika, podpredsedníčka NR SR (2013-10-15):
Ďakujem pekne za slovo. Ja by som sa zastala tých slov, o ktorých hovorila, alebo ktoré povedala Monika Gibalová, naša kolegyňa. Tiež si myslím, že keď sa začalo rozprávať o zmene zákona o sociálnych službách, tak ako hlavné a také najdôležitejšie z tohto zákona by mala byť zmena financovania. Všetci, myslím, očakávali, že sa konečne urobí poriadok. Takže v tomto si myslím, že tá ambícia nebola naplnená, aj keď teda pán minister vysvetlil v úvodnom slove, prečo sa tak nestalo. Stále si myslím, že možnože sa mohlo ešte, ja neviem, viac nad tým porozmýšľať a došlo by k nejakému konsenzu. Ak som mala správne informácie z niektorých sedení, tak viem, že vraj sa blížilo k nejakému konsenzu a potom zrazu prišla informácia, že sa zastavuje rokovanie o zmene financovania, čo bolo teda prekvapenie. Ale o tom možnože poviem vo svojom príspevku. Tiež by som chcela možno tak pozitívne zareagovať na štandardy kvality, ktoré sa objavili v zákone a len mi tam chýba ten dôvetok, že na čo nám vlastne budú slúžiť, kto ich bude robiť. Pokiaľ to zostane na samotných poskytovateľoch, tak neviem, či to má zatiaľ v tejto podobe dostatočný význam. Ako beriem, že je veľmi dobré, že ich máme, ale chýba niekto, kto bude robiť túto kontrolu a na základe výsledkov kontroly bude naozaj, keď to poviem tak možno nepekne, rozdávať hviezdičky. Ďakujem.
M. Číž, poslanec: (2005-10-25):
Ďalej, aby týmto hlasovaním za gestorský výbor určila výbor pre verejnú správu a lehotu na prerokovanie výborom do 30 dní a gestorskému v lehote do 31 dní od prerokovania vládneho návrhu v prvom čítaní.
Susko, Boris, poslanec NR SR (2015-11-20):
Ďalej hlasujeme o bode 3 pozmeňujúceho návrhu pána poslanca Lipšica.